**НАРОДНО ЧИТАЛИЩЕ „ПРОБУДА-1921”С.ДОБРОСЛАВЦИ**

**с.Доброславци,пл.Мегдана”2А,тел.02998 82 92,email:** **probuda21@abv.bg**

Отчет

за дейността на

Народно читалище” Пробуда-1921” Доброславци за 2022г.

**Библиотечно-информационна дейност.**

 Библиотечният фонд за 2022г. е 12695бр., като потребители на билиотеката за 2022г. са 204бр. Новонабавените библиотечни документи – 200бр. заглавия.

Читалището работи по Програма „Глобални библиотеки” България и разполага със съвременен информационен център – компютри, принтер и мултимедиен проектор. През 2019г. получихме дарение от Фондация „Да възродим българските села“ – още 4 компютъра, които могат да бъдат използвани от посетителите. На читателите и посетителите на библиотеката e осигурен безплатен достъп до интернет, както и инсталирана платформата „Уча се“, която учениците могат да използват безплатно.

След осъществени проекти през 2020г. - Програма за развитие на физическото възпитание и спорта на Столична община, читалището разполага с интерактивна дъска, лаптоп и два таблета с възможност за виртуална и добавена реалност - иновативни и модерни технологии, които учениците и посетителите могат да използват по време на обучение и прекарване на свободното си време.

Читалището поддържа и сайт на селото - [www.dobroslavtsi.com](http://www.dobroslavtsi.com), както и фейсбук страница.

**Художествено-творческа дейност**

Организирани мероприятия от читалището, както и участия на творческите колективи:

Трифон Зарезан – традиционен празник за населеното място, беше проведен ритуала по зарязване на лозите;

Работилница за мартеници;

1 март - Ден на самодееца и Баба Марта – празник на творческите колективи;

Водосвет по случай храмовия празник на манастира „Св. 40 мъченици” Доброславци – съвместно с кметство Доброславци;

Великденска работилница - боядисване и изложба на великденски яйца;

Водосвет по случай Великден – манастир „Св. 40 мъченици“ Доброславци – съвместно с кметство Доброславци;

Провеждане на традиционен празник – Лазаруване;

Участие на лазарската група в мероприятие на Еко стопанство „Могилка“, по случай Лазаровзен и Великден;

Участие на фолклорна танцова формация ”Весело хоро” във фестивал „Черноморски перли“, организиран от Фолклорен център „Нестия“ – концерти в Свети Влас и Несебър;

Участие на фолклорна танцова формация ”Весело хоро” и школата по спортни танци на празник в с.Кубратово;

Участие на фолклорна танцова формация ”Весело хоро” и школа по спортни танци на празник в Подгумер;

Провеждане на единадесети фолклорен фестивал „Дръж се, земьо, шоп те гази“ – организиран от читалището;

Гостуване на детска театрална школа от гр.Демир Капия – Северна Македония – представление „Приказка на приказките“;

Участие на школата по рисуване в проект на фондация „Изкуството и детето“ – „Изкуството променя моя град“;

Участие на фолклорна танцова формация ”Весело хоро” и школа по спортни танци на празника на Иван Денкоглу в с.Балша;

Участие на фолклорна танцова формация ”Весело хоро” на националния фестивал на сватбената обредност в Пещера;

Детски празник, по случай 1 юни – ден на детето;

 Участие на фолклорна танцова формация ”Весело хоро” в Международен фестивал „Бобошевско веселие“ – гр.Бобошево;

Детски спортен празник по проект „Спортни предизвикателства за малки и големи“ – забавни спортни игри, топка „Зорб“, представяне на клуб по Джудо;

Участие на школата по спартни танци на празник в с.Житен;

Света Литургия по случай Кръстовден в манастир „Св. 40 мъченици“ Доброславци – съвместно с кметство Доброславци;

Участие на фолклорна танцова формация „Весело хоро“ на международен фестивал в гр.Петровац на Млави, Република Сърбия;

Украсяване на коледна елха;

Коледна работилница – изработване на коледна украса, картини и картички, коледна украса от тесто;

Участие в „Коледен базар Нови Искър“ 2022г.

Провеждане на традиционен обичай Коледуване;

Участие в изложба, организирана от район „Нови Искър“, по случай Деня на народните будители – представяне дейността на читалището и изложба на клуба по фотография към читалището.

Участие на фолклорна танцова формация „Весело хоро“ във Фестивал на баницата в с.Балша

Коледно тържество с участието на артисти;

Коледно тържество на школата по спортни танци;

Коледно тържество на фолклорна танцова формация „Весело хоро“

**Действащи творчески колективи:**

 Фолклорна танцова формация „Весело хоро“;

 Школа по спортни танци;

 Школа по рисуване и приложни изкуства,

 Курс по йога;

 Компютърен клуб;

 Курс по рисуване с графични таблети;

 Курс по немски език;

 Клуб по фотография;

За съжаление поради задържалата се епидемиологична обстановка и множеството ограничения, които се налагаха през 2022г. част от дейностите и мероприятията, предвидени в празничния календар не бяха осъществени, като традиционните за нашето читалище Бабинден, Факелно шествие по случай 3 март.

 **Участие на читалището в проекти и проведени дейности:**

#### Съвместен проект с кметство Доброславци: „Спортни предизвикателства за малки и големи“ по Програмата за изпълнение на Общинската Стратегия за развитие на ФВС

Проект на читалището:„Реновиране на кът за отдих и спортуване – с.Доброславци – ул.“Стадиона“ по Програма „Зелена София“. Теренът, който предложихме е със статут на обществен селищен парк, площ 4949 кв.м се намира в с.Доброславци, ул.”Стадиона”. В миналото е емблематично място за жителите на населеното място. Той е част от голям спортен комплекс, който включва футболно игрище, игрище с изкуствена настилка, детска плащадка и зелени площи..

Теренът беше почистен от ненужната растителност. Посадихме дървета и храсти.

На част от терена има изградени детски площадки, на които бяха поставени допълнително пейки и маса с пейки, кошчета за отпадъци, с цел да бъдат привлечени повече децата и техните родители.

Проектът изпълни своята основна цел - да превърне мястото, в по-приветливо и красиво място, на което деца, младежи и възрасти да прекарват свободното си време, както за отдих, така и за спортуване.

**Дейности за събиране и разпространение на знания за родния край**

През 2022г. продължихме работата по поддържането на музейните експонати в етнографската музейна сбирка, като тя беше обогатена с нови експонати, дарени от местни жители.

**Подобряване на материално-техническата база. Дарения.**

През 2022г. получихме много дарения от книги от частни лица, както и от платформата „Дари ни, намери ни“. Това ни даде възможност да обогатим книжния фонд с нови заглавия.

Получихме дарение от ямурлуци, геги и калпаци от жител на район „Нови Искър“.

 Изготвил:

 /В. Котова/